དེ་ནས་རྒྱལ་པོ་ཆེན་པོ་སྲོང་བཙན་གྱིས་གཙུག་ལག་ཁང་མང་པོ་བཞེངས་ནས།ལོ་ཙཱ་བའི་ཐོག་མ་ཐོན་མི་སམ་བྷོ་ཊས་སྤྱན་དྲངས་པའི་ཆོས་དང་རིག་པའི་གནས་མཐའ་དག་བོད་སྐད་ལ་སྒྱུར་ཅིག་གསུངས་པ་བཞིན།རྒྱ་གར་གྱི་སློབདཔོན་ཀུ་ས་ར་དང༌།བྲམ་ཟེ་ཤང་ཀ་ར།སློབ་དཔོན་ལི་བྱིན།བལ་པོའི་སློབ་དཔོན་ཤཱི་ལ་མ།ཁ་ཆེའི་སློབ་དཔོན་ཏ་ནུཏ་དང༌།གྷ་ནུ་ཏ།རྒྱ་ནག་གི་སློབ་དཔོན་ཧྭ་ཤང་མ་ཧཱ་དེ་བ་ཚེ་རྣམས་སྤྱན་དྲངས་ཏེ།བོད་ཀྱི་ལོ་ཙཱ་བ་ཐོན་མི་སམ་བྷོ་ཊ་དང༌།དེའི་མཆན་བུ་ངྷརྨ་ཀོ་ཤ།།ཨ་ལོ་ཀ།ཡེ་ཤེས་དཔལ་སོགས་ཀྱིས་ལོ་ཙཱ་བྱས།དེ་རྣམས་ལས་རྒྱ་གར་གྱི་སློབ་དཔོན་ཀུ་ས་རའི་ཡོན་བདག་བལ་བཟའ་ཁྲི་བཙུན་གྱིས་བྱས།ལོ་ཙཱ་བ་ཐོན་མིས་བྱས།བྲམ་ཟེ་ཤང་ཀ་རའི་ཡོན་བདག་རྒྱལ་པོས་བྱས།ལོ་ཙཱ་བ་ངྷརྨ་ཀོ་ཤས་བྱས།རྒྱ་ནག་གི་མཁན་པོའི་ཡོན་བདག་རྒྱ་བཟའ་ཀོང་ཇོས་བྱས།ལོ་ཙཱ་བ་ཡང་ཀོང་ཇོ་ཉིདདང་ལྷ་ལུང་རྡོ་རྗེ་དཔལ་གྱིས་བྱས།བལ་པོ་དང་ཁ་ཆེའི་ཡོན་བདག་བལ་བཟའ་ཁྲི་བཙུན་གྱིས་བྱས།ལོ་ཙཱ་བ་ཡང་ཁྲི་བཙུན་ཉིད་དང་ཐོན་མིས་བྱས་སོ།།